《满江红 其一 丙辰生初自赋》
宋代·李曾伯

明日生初，还知否、明年六十。嗟老矣、满头都缟，寸心犹赤。

三十老间尘土债，几千里外风涛役。赖君天、许放故山归，恩无极。

出而作，入而息。美可茹，鲜可食。任浩书空咄，禹笑人寂。

断国谋王非我事，抱孙弄子聊吾适。且从今、时复一中之，杯中物。

作者简介：李曾伯（1198年－1268年），字长孺，号可斋。原籍覃怀（今河南沁阳附近），南渡后寓居嘉兴（今浙江嘉兴）。南宋中晚期名臣、词人，太宰李邦彦之后。其词喜用慷慨悲壮之调，抒发忧时感世之情，自称“愿学稼轩翁（辛弃疾）”《四库提要》称其“才气纵横，颇不入格，要亦戛戛异人，不屑拾慧牙后”。有《可斋杂稿》等传世。